Пенчо Славейков
Съмнение

chitanka.info

Съмнение[0]

Съмнение во моя висши дар —

то неведнаж душата ми облада,

и неведнаж ми бодрий дух отпада,

обезсърчен под тежкий му удар.

Ханджара си то дига върху мен,

като разбойник над избрана жъртва,

и стон се из душата ми изкъртва.

Но во борба и за борба кален,

отбивах смел разбойнику удара,

и браних се и сам налитах аз…

„Не се поддавай! Имай в себе вяра!“ —

В борбата чувах да ми шепне глас…

Но, като ехо, мигом велегласно

друг екваше: „Безумецо, напразно!“

[0] Съмнение. „Денница“, кн. 6, 1890 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.